b'\n_START_ARTICLE_\nEd, Edd n Eddy\n_START_SECTION_\nJuoni\n_START_PARAGRAPH_\nSarja keskittyy kolmeen poikaan, Ed, Edd ja Eddy, joista 12-vuotias Eddy toimii kolmikon johtajana. H\xc3\xa4n on eritt\xc3\xa4in kiinnostunut rahasta ja kavereidensa Edin ja Eddin kanssa h\xc3\xa4n suunnittelee erilaisia tapahtumia tai esineit\xc3\xa4, joita myym\xc3\xa4ll\xc3\xa4 Eddy p\xc3\xa4\xc3\xa4sisi tavoitteeseensa ker\xc3\xa4t\xc3\xa4 rahaa itselleen, ostaakseen suurenkokoisia karkkeja nimelt\xc3\xa4 jawbreakers, mutta ei usein onnistu. Kolmikon \xc3\xa4lykk\xc3\xa4in ja usein my\xc3\xb6s pikkutarkin on Edd, oikealtanimelt\xc3\xa4\xc3\xa4n Eddward. Eddy luottaakin Eddn suunnitelmallisuuteen, mutta usein turhautuu h\xc3\xa4nen liialliseen varovaisuuteen ja pikkutarkkuuteen. Ryhm\xc3\xa4n lihaksena toimii Ed, joka on kolmikon tyhmin, mutta pisin ja voimakkain. H\xc3\xa4n pit\xc3\xa4\xc3\xa4 erityisesti sarjakuvista ja saattaakin joskus lumoutua niiden maailman niinkin ettei en\xc3\xa4\xc3\xa4 erota tarinoita todellisuudesta. H\xc3\xa4nell\xc3\xa4 on my\xc3\xb6s nuorempi sisko nimelt\xc3\xa4 Sarah, joka on luonteeltaan eritt\xc3\xa4in aggressiivinen. H\xc3\xa4nen kaverinaan on Jimmy, joka usein k\xc3\xa4ytt\xc3\xa4ytyy todella avuttomasti. Sarah ei pid\xc3\xa4 ollenkaan Edin kaverista Eddyst\xc3\xa4, joka onkin l\xc3\xa4hes samankaltainen luonteeltaan. Edd on puolestaan osoittautunut olevan kolmikosta Sarahin ihastuksen kohde muutamissa jaksoissa._NEWLINE_Sarjassa esiintyy my\xc3\xb6s muita hahmoja, mutta heid\xc3\xa4n vanhempiaan, Eddyn velje\xc3\xa4 ja sek\xc3\xa4 muita aikuisia ei ole kuitenkaan koskaan esitetty, vaikka heid\xc3\xa4t on usein mainittu.'